LeroyDyer/wikipediaSW huggingface dataset:
George Hilton

George Hilton (amezaliwa tar. 16 Julai 1934 mjini Montevideo, Uruguay) ni mwigizaji filamu wa Kiingereza, aliyefahamika zaidi kwa kucheza  filamu za western ya Italia, maarufu kama spaghetti western.

Ona pia
 Waongozaji na Waigizaji wa filamu za Western.

Viungo vya Nje
 

Waigizaji filamu wa Uingereza
Waigizaji filamu wa Uruguay
Waigizaji wa filamu za Western
Watu walio hai
Waliozaliwa 1934
Dresden

Dresden ni mji mkuu wa jimbo la Saksonia katika Ujerumani mwenye wakazi 484,700. Uko kando la mto Elbe.

Historia 
Dresden ilikuwa mji muhimu kama makao makuu ya wafalme wa Saksonia waliojenga jumba la kifalme na makanisa mazuri.

Mwishoni wa Vita Kuu ya Pili ya Dunia mji ukaharibiwa kabisa katika mashambulio ya jeshi la anga la Uingereza yanayojulikana kama maangamizi ya Dresden. Mji ulijaa wakimbizi kutoka sehemu za mashariki ya Ujerumani na takriban watu 35,000 walikufa katika siku tatu kati ya 13 na 15 Februari 1945.

Miji mikuu ya majimbo ya Ujerumani
Miji ya Saksonia
Kitabu cha Mormoni

Kitabu cha Mormoni ni mwandiko wa kidini wa jumuiya ya Wamormoni walioitwa hivyo kufuatana na jina la kitabu hicho. Wenyewe huamini ni kitabu kitakatifu chenye neno la Mungu. 

Mormoni anatajwa kama nabii na kiongozi wa kidini anayetambulishwa mle kama mhariri wa kitabu. Kitabu cha Mormoni kilitolewa mwaka 1830 na Mmarekani Joseph Smith, Mdogo aliyedai kuwa alitafsiri kitabu kutoka kwa mabamba ya dhahabu aliyopewa na malaika wa Mungu.

Habari ndani ya Kitabu cha Mormoni 

Kufuatana na taarifa za kitabu, watu walihama nchi za Biblia mara tatu kwenda bara la Amerika. 

Kundi la kwanza walikuwa Wayaredi walioondoka Mesopotamia baada ya kukwama kwa ujenzi wa Mnara wa Babeli. 

Mnamo mwaka 600 KK kundi la Wayahudi walioongozwa na nabii Lehi waliondoka Yerusalemu kabla ya mji kuangamizwa na Wababuloni, wakajenga jahazi kubwa na kufika katika nchi mpya. Baada ya kifo cha Lehi wafuasi wa wanawe Nefi na Lamani walianza kugombana na kuwa makabila mawili adui. 

Wanefi walikutana baadaye na wafuasi wa Muleki aliyekuwa mwana wa mfalme Zedekia wa Yuda waliokimbia wakati wa anguko la Yerusalemu wa mwaka 587 KK. 
 
Kitabu cha Mormoni chaendelea kueleza jinsi Yesu alivyowatembelea Wanefi baada ya ufufuko wake na kuwapa mafundisho ya hotuba ya mlimani pamoja na chakula cha Bwana. 

Wanefi na Walamani waliungana baadaye kwa karne kadhaa na kuishi kwa amani, lakini amani hiyo ikavurugika na Wanefi waliangamizwa kabisa katika vita vikali. Kabla ya mwisho wa taifa, Mormoni mnamo mwaka 400 BK alipokea maagizo ya Mungu kukusanya habari zote na kuziandika katika mabamba ya dhahabu yaliyofichwa mahali alipoyakuta Joseph Smith.

Historia au riwaya? 
Nje ya Wamormoni habari hizo hutazamwa kuwa si ya kihistoria. Wataalamu wasio Wamormoni huamini ya kwamba Joseph Smith alitunga mwenyewe taarifa hizo pamoja na hadithi ya mabamba ya dhahabu. Smith mwenyewe alieleza ya kwamba alirudisha mabamba ya maandiko kwa malaika baada ya kuyatafsiri. 

Hadi leo Kitabu cha Mormoni kimetafsiriwa katika lugha 72 za sehemu mbalimbali za dunia.

Viungo vya Nje 
 Kitabu cha Mormoni kwa lugha ya Kiswahili
 Kitabu cha Mormoni kwa lugha ya Kiswahili pdf

Umormoni
Negus Negesti

Negus Negesti ilikuwa cheo cha mfalme mkuu au Kaisari wa Ethiopia. Maana yake ni "mfalme wa wafalme".

Negus ni cheo cha kifalme kilichopatikana kwa watawala muhimu wa majimbo ya Ethiopia wenye kiwango kikubwa cha kujitawala chini ya mamlaka ya Negus Negesti. 

Cheo hiki cha "Mfalme wa wafalme" kilianza kutumiwa na watawala wa Axum iliyokuwa dola kubwa la kwanza katika Ethiopia. 

Negus Negesti wa mwisho alikuwa Haile Selassie kati ya 1930 hadi 1974 alipopinduliwa katika mapinduzi yaliyomaliza utawala wa kifalme katika Ethiopia.

Ethiopia
Angelique Kidjo

Angélique Kidjo (amezaliwa tar. 14 Julai mwaka 1960 nchini Benin) ni mshindi mara tano wa tuzo ya Grammy kama mtunzi na mwimbaji bora. Kidjo anafahamika sana kwa mtindo wake wa kuchanganya miondoko mbali ya kimuziki, pia kuwa mbunifu mzuri wa sini za video.

Shughuli za kimuziki 
Kidjo  alizaliwa mjini Ouidah, Benin. Wakati kidjo ana umri wa miaka sita alikuwa akijushughulisha na kikundi cha kibisa kilichokuwa kinamilikiwa na mama yake mzazi, mama yake akawa anampa kipaumbele sana katika muziki na kucheza pia.
Kuendelea kwa machafuko ya kisiasa nchini Benin kulimpelekea Kidjo kukimbilia Paris Ufaransa mnamo miaka ya 1982.

Alianza kama mwimbaji wa bendi za vichochoroni kabla ya kuanzisha bendi yake mwenyewe, na mwishoni mwa miaka ya 1980 akawa moja kati waimbaji maarufu wa jukwaani huko mjini Paris Ufaransa. Kidjo ameolewa na mwanamuziki pia mtaarishaji aitwae Jean Hebrail kwa pamoja wamezaa mtoto mmoja aitwae Naïma (alizaliwa 1993), na Kidjo kwa sasa anaishi mjini New York, Marekani.

Mengineyo ya kujitolea 
Amekuwa balozi  wa kujitolea wa UNICEF tangu 2002.

Kidjo ameanzisha mfuko uitwao Batonga (Kwa kiing: Batonga Foundation) ni mfuko ambao unatoa elimu ya juu ya sekondari kwa wasichana kwa lengo la kuwapa mwongozo wa maisha katika kuibadilisha Afrika. 
Mfuko pia unakubali ufadhili wa wanafunzi, kujenga shule za sekondari, kuongeza uhandikishaji zaidi, kuboresha viwango vya ufundishaji, kukimu uenezaji wa shule, kusaidia mipango endelevu katika elimu, kutafuta njia ya mbadala ya elimu na kiuwakilisha katika jumuiya kuwa kama ndio kutambua thamani ya elimu kwa wasichana.

Albamu alizotoa 
 Pretty  (Ilitolewa Afrika tu)
 Parakou (1990)
 Logozo (1991)
 Ayé (1994)
 Fifa (1996)
 Oremi (1998)
 Keep : Mchanganyiko wa nyimbo za Angelique Kidjo (2001)
 Black Ivory Soul (2002)
 Oyaya] (2004)
 Djin Djin (2007)

Kidjo pia aliwahi  urekodi nyimbo nyingi tu kwa ajili ya filamu mbalimbali.

Tuzo 
Octave RFI (1992) 
Prix Afrique en Creation (1992) 
Danish Music Awards: Mwimbaji bora wa kike (1995) 
Kora Music Awards: Mwimaji bora kike wa Afrika(1997) 
Mobo Awards (2002) 
Grammy uteuzi ukiwemo na nyimbo bora ya Video ya mwaka 1995 na Albamu bora ya Dunia kwa mwaka wa 1999, 2003 na 2005.

Viungo vya Nje 
 Tovuti rasmi ya Kidjo
 Mfuko wa Kidjo
 Afropop Worldwide Interview with Angélique Kidjo, February 2002 

Wanamuziki wa Benin
Watu walio hai
Waliozaliwa 1960
Oliver Tambo

Oliver Reginald Tambo (27 Oktoba 1917 - 24 Aprili 1993) alikuwa kiongozi wa kisiasa aliyepiga vita dhidi ya ubaguzi wa rangi nchini Afrika Kusini. Tambo pia alikuwa mwanakamati wa chama cha African National Congress (kifupisho: ANC).

Viungo vya nje
 ANC biography 
 SAHO biography 

Wanasiasa wa Afrika Kusini
Waliozaliwa 1917
Waliofariki 1993
Almazán

Almazán ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2004 na (INE), manisipaa hiyo hadi sasa inaidadi ya wakazi wapatao 5,755.

Miji ya Hispania
Soria
Karen Blixen

Karen Christence Blixen-Finecke (jina la kiuandishi alilotumia kwenye nchi zinazozungumza Kiingereza: Isak Dinesen) (Rungsted/ Denmark 17 Aprili 1885 - 7 Septemba 1962) alikuwa mwandishi kutoka nchi ya Denmark. Alitumia pia majina ya Tania Blixen, kwenye nchi zinazozungumza Kijerumani, Osceola na Pierre Andrézel.

Aliishi Kenya -wakati ule: Afrika ya Mashariki ya Kiingereza- kati ya 1913 hadi 1931 akiongoza shamba la kahawa karibu na mji wa Nairobi. Eneo la shamba lake la zamani hadi leo laitwa "Karen" ni kitongoji cha Nairobi.

Aliandika kumbukumbu ya maisha yake Kenya na kitabu hiki kikawa msingi wa filamu "Out of Africa". Huko Denmark alijulikana sana kwa kazi yake iitwayo Seven Gothic Tales.

Early years

Karen Dinesen alizaliwa Rungstedlund, kaskazini mwa Copenhagen. Baba yake, Wilhelm Dinesen (1845–1895), alikuwa ni mwandishi na ofisa wa kijeshi toka familia ya wamiliki wa mashamba ya Jutland yenye uhusiano wa karibu na ufalme, kanisa na siasa za mrengo wa kulia. Mama yake, Ingeborg Westenholz (1856–1939), alitoka kwenye familia tajiri inayofanya biashara. Karen Dinesen alikuwa ni mtoto wa pili kati ya watoto watatu wa kike na wawili wa kiume. Mdodo wake wa kiume, Thomas Dinesen, alipata tuzo ya Victoria Cross wakati wa Vita Kuu ya Kwanza ya Dunia. Dinesen was known to her friends as "Tanne".

Vitabu 
 Eneboerne (The Hermits), Agosti 1907, kilichapishwa kwa jina la Tilskueren kwa jina lake la uandishi Osceola
 Pløjeren (The Ploughman), Oktoba 1907, kwa jina la Gads danske Magasin,akitumia jina la Osceola
 Familien de Cats (The de Cats Family), Januari 1909, kwa jina la Tilskueren akitumia jina la Osceola 
 Sandhedens hævn – En marionetkomedie, Mei 1926, akitumia jina la Karen Blixen-Finecke
 Seven Gothic Tales (1934 nchini Marekani, 1935 nchini Denmark)
 Out of Africa (1937 Denmark na Uingereza, 1938 nchini Marekani)
 Winter's Tales (1942)
 The Angelic Avengers (1946)
 Last Tales (1957)
 Anecdotes of Destiny (1958) (pamoja na Babette's Feast)
 Shadows on the Grass (1960 Uingereza na Denmark, 1961 Marekani)
 Ehrengard (baada ya kufa 1963, Marekani)
 Carnival: Entertainments and Posthumous Tales (baada ya kufa 1977, Marekani)
 Daguerreotypes and Other Essays (baada ya kufa 1979, Marekani)
 On Modern Marriage and Other Observations (baada ya kufa 1986, Marekani)
 Letters from Africa, 1914–1931 (baada ya kufa 1981, Marekani)
 Karen Blixen in Danmark: Breve 1931–1962 (baada ya kufa1996, Denmark)
 Karen Blixen i Afrika. En brevsamling, 1914–31 i IV bind (baada ya kufa 2013, Denmark)

Marejeo

Viungo vya nje 
 Tovuti ya Karen Blixen – Isak Dinesen
 Wasifu mfupi wa Isak Dinesen/Karen Blixen 
 Karen Blixen's Kenya 
 Jumba la Makumbusho la Karen Blixen , Denmark
 Jumba la Makumbusho la Karen Blixen , Kenya

Waandishi wa Denmark
Waliozaliwa 1885
Waliofariki 1962
Amélie Nothomb

Memsahib Amélie Nothomb (Etterbeek, Ubelgiji, 9 Julai 1966)  ni mwandishi na mshairi kutoka nchi ya Ubelgiji.

Vitabu 
 Hygiène de l’assassin, 1992 
 Le Sabotage amoureux, 1993 
 Légende un peu chinoise 1993
 Les Combustibles, 1994
 Les Catilinaires, 1995 
 Péplum,  1996
 Attentat, 1997 
 Mercure, 1998
 Stupeur et tremblements, 1999 
 Le Mystère par excellence, 1999
 Métaphysique des tubes, 2000 
 Brillant comme un casserolle, 2000
 Cosmétique de l'ennemi, 2001 
 Aspirine, 2001
 Sans Nom, 2001
 Robert des noms propres, 2002 
 Antéchrista, 2003 
 L’Entrée du Christ à Bruxelles, 2004
 Biographie de la faim, 2004 
 Acide Sulfurique, 2005 
 Journal d’Hirondelle, 2006
 Ni d’Ève, ni d’Adam , 2007
 Le Fait du prince, 2008
 Le Voyage d'Hiver, 2009
 Une forme de vie, 2010
 Tuer le père, 2011
 Barbe-Bleue, 2012
 La Nostalgie heureuse, Albin Michel, 2013
 Pétronille, Albin Michel, 2014
 Le Crime du comte Neville, Albin Michel, 2015
 Riquet à la houppe, Albin Michel, 2016 
 Frappe-toi le cœur, Albin Michel, 2017
 Les Prénoms épicènes, Albin Michel, 2018

Viungo vya nje 
  Official site at Éditions Albin Michel
  Amélie Nothomb  Biblioweb
  Fan site 

Waandishi wa Ubelgiji
Waliozaliwa 1967
Lucía Etxebarria

Memsahib Lucía Etxebarria de Asteinza (amezaliwa tarehe 7 Desemba 1966, mjini Valencia) ni mwandishi na mshairi kutoka nchi ya Hispania.

Tuzo 
 1998 Premio Nadal, na Beatriz y los cuerpos celestes.
 2001 Premio Primavera, na De todo lo visible y lo invisible
 2004 Premio Planeta, na Un milagro en equilibrio

Vitabu 
 Riwaya
 Amor, curiosidad, prozac y dudas (1997).
 Beatriz y los cuerpos celestes (1998).
 Nosotras que no somos como las demás (1999).
 De todo lo visible y lo invisible (2001).
 Una historia de amor como otra cualquiera (2003).
 Un milagro en equilibrio (2004).
 Cosmofobia (2007)
 Lo verdadero es un momento de lo falso (2010)
 El contenido del silencio (2011)
 Dios no tiene tiempo libre (2013)
 Cuentos clásicos para chicas modernas (2013)
 Ushairi
 Estación de infierno (2001).
 Actos de amor y placer (2004).

 Insha
 La historia de Kurt y Courtney: aguanta esto (1996).
 La Eva futura. La letra futura (2000).
 En brazos de la mujer fetiche (2002), na Sonia Núñez Puente.
 Courtney y yo (2004).
 Ya no sufro por amor (2005).
 El club de las malas madres (2009), na Goyo Bustos.

Viungo vya nje 

Waandishi wa Hispania
Waliozaliwa 1966
Watu walio hai
Tekineti

Tekineti (kutoka Kigiriki τεχνητός teknitos "bandia") ni elementi sintetiki na metali. Kikemia ni elementi ya mpito yenye kifupi cha Tc na namba atomia 43 katika mfumo radidia.

Tabia 
Tekineti hupatikana kwa maumbo mbalimbali. Ikitokea kama vumbi ina rangi ya majivu. Ikitokea kama metali imara hufanana na platini.

Ni elementi nururifu inayopatikana kwa kawaida kama elementi sintetiki inayotengenezwa kwa matumizi yake. Hutokea pia kiasili kwa viwango vidogo sana katika mbunguo wa urani.

Isotopi 
Isotopi inayopatikana zaidi ni 99mTc yenye nusumaisha ya miaka 211. Hutumiwa katika tiba kwa uchunguzi wa mwili hasa uaguzi wa kansa.

Historia 
Kuwepo kwa elementi hii kulitabiriwa na Mendeleev tangu karne ya 19. Ilitambuliwa mara ya kwanza 1925 Ujerumani lakini jaribio halikuweza kurudiwa. 

Mwaka 1937 ilipatikana kwa njia iliyokubaliwa na umma wa sayansi kwenye chuo kikuu cha Palermo (Sisilia - Italia). Emilio Segrè na Carlo Perrier walipata elementi mpya katika ubamba wa Molibdeni uliowahi kupigwa kwa mnururisho wa kinyuklia. Hii ilikuwa elementi sintetiki ya kwanza iliyotengenezwa na binadamu. Wafumbuzi wakatoa jina la "technetium" kutokana na neno la Kigiriki kwa "bandia". 

Elementi
Metaloidi
Elementi nururifu
Elementi sintetiki
Mbombela

Mbombela (awali: Nelspruit) ni mji mkuu wa jimbo la Mpumalanga katika Afrika Kusini. Uko kando ya mto Crocodile (mamba) takriban km 330 upande wa mashariki wa Johannesburg na km 60 upande wa magharibi wa mpaka wa Msumbiji.

Mji wenyewe una wakazi 695,913 pamoja na vitongoji vilivyojenga wakati wa siasa ya apartheid viko mbali kidogo ni KaNyamazane, Msogwaba, Mpakeni na Matsulu.

Mbombela ni kitovu cha huduma na biashara kwa mazingira yenye kilimo kingi; kuna pia viwanda vinavyoshughulikia mazao kama machungwa, malimau, maembe, jozi na ndizi.

Kuna kituo cha reli pamoja na uwanja wa ndege. Kuna utalii kutokana na wageni wa hifadhi ya taifa ya Kruger iliyo karibu.

Mbombela ilikuwa mahali mojawapo pa kombe la dunia la soka mwaka 2010.

Tazama pia
 Orodha ya miji ya Afrika Kusini

Tanbihi

Viungo vya Nje 
 Ramani ya Google

Miji ya Afrika Kusini
Mpumalanga
Morgan Freeman

Morgan Freeman (amezaliwa 1 Juni 1937) ni mshindi wa tuzo ya Oscars (Academy Award) kama mwigizaji, mwongozaji na mtunzi bora wa filamu. Morgan alikuja kufahamika zaidi kuanzia miaka ya 1990, baada ya kuonekana katika mfululizo wa filamu zenye mafanikio huko Hollywood.

Filamu alizoigiza Morgan 
 The Electric Company
 Roll of Thunder, Hear My Cry
 Brubaker
 The Marva Collins Story
 Teachers
 Marie
 That Was Then... This Is Now
 Street Smart
 Fight for Life
 Glory
 Driving Miss Daisy
 Lean on Me
 The Bonfire of the Vanities
 Robin Hood: Prince of Thieves
 Unforgiven
 The Power of One
 Bopha, mwongozaji tu.
 The Shawshank Redemption
 Se7en
 Outbreak
 Chain Reaction
 Moll Flanders
 Amistad
 Kiss the Girls
 Deep Impact
 Hard Rain
 Nurse Betty
 Under Suspicion
 Along Came a Spider
 The Sum of All Fears
 High Crimes
 Bruce Almighty
 Dreamcatcher
 Million Dollar Baby
 The Hunting of the President
 The Big Bounce
 An Unfinished Life
 War of the Worlds
 March of the Penguins
 Batman Begins
 Danny the Dog
 Edison Force
 The Contract
 Lucky Number Slevin
 10 Items or Less
 Evan Almighty
 The Feast of Love
 Gone, Baby, Gone
 The Bucket List
 Wanted
 The Dark Knight
 The Code
 The Lonely Maiden
 Rendezvous With Rama
 The Human Factor
 The Last Full Measure

Tuzo 
 Academy Awards.
 Crystal Globe award for.
 Karlovy Vary International Film Festival.
 Cairo International Film Festival.

Marejeo 
 http://www.filmreference.com/film/24/Morgan-Freeman.html
 http://www.hellomagazine.com/profiles/morganfreeman/ 
 http://www.tiscali.co.uk/entertainment/film/biographies/morgan_freeman_biog/3

Viungo vya nje

 
 ClickStar headed by Morgan Freeman and Lori McCreary
 Morgan Freeman  katika All Movie Guide
 Revelations Entertainment Production company co-founded by Freeman
 A detailed biography of his history as an actor 

Waliozaliwa 1937
Watu walio hai
Waigizaji filamu wa Marekani
Sergio Corbucci

Sergio Corbucci (6 Desemba mwaka 1927 - 1 Desemba mwaka 1990) alikuwa mwongozaji wa filamu wa kitaliano. Filamu zake nyingi zilikuwa na watu mafedhuri, kisha bado ni filamu zenye maarifa ya juu. Sergio alifahamika zaidi katika filamu za western ya Italia, maarufu kama spaghetti westerns.

Filamu zilizoongozwa na Sergio Corbucci
 Minnesota Clay (1965)
 Django (1966)
 Ringo and his Golden Pistol (1966)
 Navajo Joe (1966)
 The Hellbenders (1967)
 The Mercenary (Mtaalam wa bunduki) (1968)
 The Great Silence (1969)
 Companeros (1970)
 Di che segno sei? (1975)
 The Con Artists (1976)
 Il signor Robinson (1975)
 Trinity: Gambling for High Stakes (1978)
 Super Fuzz (1980)
 A Friend Is a Treasure (1981)

Ona pia
 Waongozaji na Waigizaji wa Filamu za Western.

Viungo vya Nje
 
  Find-A-Grave profile for Sergio Corbucci

Waongozaji Filamu wa Italia
Waongozaji wa Filamu za Western
Waliozaliwa 1927
Waliofariki 1990
Marianne Koch

Marianne Koch (amezaliwa tar. 19 Agosti 1931) ni daktari wa tiba na mwigizaji filamu mstaafu wa Ujerumani, aliyecheza filamu kati ya miaka ya 1950 na 1960, anafahamika zaidi kwa mwonekano wake katika filamu za western ya Italia, maarufu kama  spaghetti westerns, na filamu za kipelelezi za miaka ya 1960.

Marianne ameonekana katika zaidi ya filamu 65 kati ya mwaka 1950 na 1970 zikiwemo na filamu ziliongozwa na Sergio Leone, ambayo ni "A Fistful of Dollars" ya mwaka 1964 ambayo ndio picha inayoneka amekaa na Clint Eastwood.

1970 alipokuwa na umri wa miaka 39 akaamua kuacha uigizaji filamu akarudi chuo kikuu na kumaliza masomo yake ya tiba. 1974 akapata cheo cha daktari na kuanzisha kliniki yake ya tiba ya ndani mjini München. Alistaafu 1997. Ana watoto wawili wa kiume.

Viungo vya nje
 

Waigizaji filamu wa Ujerumani
Waigizaji wa filamu za Western
Waliozaliwa 1931
Watu walio hai
Once Upon a Time in the West

Once Upon a Time in the West (filamu halisi ilitolewa nchini Italia mnamo mwaka 1968 kwa jina la  C'era una volta il West) na ikaja kutolewa tena nchini Marekani mnamo mwezi Mei ya mwaka wa 1969. Ni utunzi wa filamu aina ya spaghetti western iliyoongozwa na Sergio Leone.

Washiriki

Ona pia 
Waongozaji na Waigizaji wa Filamu za Western

Marejeo 
 http://www.dvdtimes.co.uk/content.php?contentid=11651
 http://www.ruthlessreviews.com/movies/o/onceuponatimeinthewest.html 
 http://www.fistful-of-leone.com/articles/knox.html

Viungo vya Nje 

 
 Once Upon a Time in the West  katika the Spaghetti Western Database
 
 List of bloopers and continuity errors in the film
 Review of DVD of film
 Stills of monument valley 

Filamu za 1968
Filamu za Western
Tatyana Ali

Tatyana Marisol Ali (alizaliwa mnamo 24 Januari 1979) ni mwigizaji wa filamu na mwimbaji wa muziki wa R&B kutoka nchini Marekani. Huenda akawa anafahamika zaidi kwa kucheza kama  Ashley Banks kutoka katika ucheshi wa Fresh Prince of Bel-Air, aliokuwa anaigiza na Will Smith.

Wasifu

Maisha ya awali
Ali alizaliwa mjini Long Island, New York, Marekani, ni binti wa Sonia, mwuguzi, na Sheriff Ali, askari mpelelezi. Mama yake ni mzaliwa wa Panama na baba yake ni mhindi asilia kutoka Trinidad na Tobago. Ali pia ana wadogo zake wa kike wawili, mmoja anaitwa Anastasia mwingine anaitwa Kimberly. Ali ni mwongeaji mzuri wa Kiingereza na Kihispania.

Tatyana alipata elimu yake ya sekondari katika shule ya Marymount High School iliyopo magharibi mwa Los Angeles, California, na Buckley School iliyopo Sherman Oaks, Los Angeles, California. Mnamo mwaka wa  2002, Ali alihitimu Chuo Kikuu cha Harvard (Harvard University) na kupata digrii ya sayansi ya jamii.

Filamu alizoigiza Ali

Almbamu alizotoa
 Kiss the Sky (1998)
 The Light (2007)

Nyimbo maarufu
 "Daydreamin'" - #5 US, #6 UK
 "Boy You Knock Me Out" (Akishirikiana na Will Smith) - #3 UK
 "Everytime" - #20 UK
 "It's All Right"/"Somebody Loves You" - Bado kutolewa.

Marejeo

Viungo vya nje
 
 Tovuti Rasmi ya Tatyana Ali's
 Tatyana Ali Interview

Waigizaji filamu wa Marekani
Wanamuziki wa Marekani
Waliozaliwa 1979
Watu walio hai
Antonio Casale

Antonio Casale (amezaliwa mwaka 1936) alikuwa mwigizaji wa filamu wa Hispania kwa miaka ya 1960 na 1970, ambaye pia alionekana zaidi katika filamu za western ya Italia, maarufu kama Spaghetti Western kati ya mwaka 1965 na 1976.

Taratibu baadae jina la Antonio lilikuja kuwa kubwa, Antonio Casale, anajulikana karibuni dunia nzima kwa mwonekano wake wa mtindo wa kijicho kimoja kama anavyoonekana kama anataka kufa hapo pembeni akiwa na Eli Wallach katika filamu ya The Good, the Bad and the Ugly ya mwaka 1966, ni filamu ilioongozwa na Sergio Leone, Antonio alitumia jina la Bill Carson, ni filamu ambayo pia iliwahi kuchaguliwa kuwa filamu bora kwa miaka yote.

Viungo vya Nje
 

Waigizaji Filamu wa Hispania
Waigizaji wa filamu za Western
Watu walio hai
Antonio Casas

Antonio Casas (alizaliwa tar. 11 Novemba 1911 mjini A Coruña, Galicia, - akafariki dunia tar. 14 Februari mwaka 1982 mjini Madrid,  Hispania) alikuwa mchezaji mpira wa miguu wa Hispania, aliekuja kuwa mwigizaji wa filamu kati ya mwaka 1941 na 1982 kifo chake kilivyowadia.

Casas awali aliaza kama mchezaji mpira wa miguu lakini baadae akajiingiza katika masuala ya ugizaji wa filamu mnamo mwaka 1941 na akafanya karibuni filamu 170 za kikawaida na TV pia hadi 1982. Casas alionekana katika filamu iliongozwa na Sergio Leone zile za Spaghetti Western, filamu yenyewe ilikuwa ile  The Good, the Bad and the Ugly mnamo mwaka 1966, ni filamu ambayo iliwahi kuchaguliwa kuwa itakuwa bora kwa miaka yote.

Mnamo miaka ya 1970 alifanya kazi katika televisheni lakini akarudi tena katika uwanja filamu baada ya 1975 akuachia tena shughuliza uigizaji hadi kifo chake kilivyowadia mwaka 1982.

Viungo vya Nje
 

Waigizaji Filamu wa Hispania
Waigizaji wa filamu za Western
Waliozaliwa 1911
Waliofariki 1982
Fuluwili

Fuluwili ni ndege wa jenasi Canirallus na Sarothrura, jenasi pekee za familia Sarothruridae. Ndege hawa wanafanana na viluwiri lakini wana rangi kali zaidi. Wanafanana nao kwa mwenendo pia.

Spishi zote zinatokea Afrika na Madagaska.

Spishi
 Canirallus beankaensis, Fuluwili wa Tsingy (Tsingy Wood Rail)
 Canirallus kioloides, Fuluwili wa Madagaska (Madagascar Wood Rail)
 Canirallus oculeus, Fuluwili Koo-kijivu (Grey-throated Rail)
 Sarothrura affinis, Fuluwili Mkia-mwekundu (Striped Flufftail)
 Sarothrura ayresi, Fuluwili Mabawa-meupe (White-winged Flufftail)
 Sarothrura boehmi, Fuluwili Kidari-michirizi (Streaky-breasted Flufftail)
 Sarothrura elegans, Fuluwili Madoa-njano (Buff-spotted Flufftail)
 Sarothrura insularis, Fuluwili wa Madagaska (Madagascar Flufftail)
 Sarothrura lugens, Fuluwili Vidole-virefu (Chestnut-headed Flufftail)
 Sarothrura pulchra, Fuluwili Madoa-meupe (White-spotted Flufftail)
 Sarothrura rufa, Fuluwili Kidari-chekundu (Red-chested Flufftail)
 Sarothrura watersi, Fuluwili Domo-jembamba (Slender-billed Flufftail)

Picha

Korongo na jamaa
München

München (kwa Kibavaria: Minga; kufuatana na uzoefu wa lugha ya Kiingereza Munich; tamka: Munik) ni mji mkubwa wa tatu nchini Ujerumani (baada ya Berlin na Hamburg) na mji mkuu wa jimbo la Bavaria lililopo kusini mwa Ujerumani. 

Uko kando ya mto Isar takriban mita 500 juu ya UB. 

Milima ya Alpi iko karibu.

Idadi ya wakazi ni 1,320,000, lakini rundiko la jiji lina wakazi milioni mbili na nusu.

München ni kati ya vitovu muhimu vya uchumi, utamaduni na sayansi vya Ujerumani.

Klabu ya soka ya Bayern München imeshinda mara 19 kombe la kitaifa na mara tatu kombe la Ulaya.

Historia 
Jina la mji linatokana na makazi ya wamonaki waliokuwa na nyumba kando ya Isar yaliyotajwa mara ya kwanza katika hati ya mwaka 1158.

Mji ukawa soko kwenye daraja la kuvuka mto. 

Baada ya kuwa makao makuu ya watawala wa Bavaria mji ulianza kukua. Mnamo mwaka 1700 ulikuwa na wakazi 24,000 pekee walioongezeka kuwa 170,000 mnamo 1871 na 840,000 mwaka 1933.

Tazama pia 
 Orodha ya miji ya Ujerumani

Viungo vya nje

Miji mikuu ya majimbo ya Ujerumani
Miji ya Bavaria
Miji ya Olimpiki
Miji ya Ujerumani
Kukuziwa

Kukuziwa ni ndege wa jenasi mbalimbali katika familia Rallidae. Wana mnasaba na viluwiri lakini ni ndege wa maji wa kweli (tazama shaunge pia). Wanaachana na viluwiri kwa kuwa na kigao kidogo juu ya domo. Rangi yao ni nyeusi au kijivu nzitu na mabawa ya spishi nyingi yana rangi ya kahawa. Rangi ya domo na kigao ni nyeupe au nyekundu. Vidole vyao vina ndewe, siyo ngozi kama mabata, ili kusogeza mbele kwa urahisi majini. Hula mimea, wanyama wadogo na mayai. Hujenga tago kubwa kwa mimea majini au ardhini na huyataga mayai 6-12.

Spishi za Afrika
 Fulica atra, Kukuziwa Kigao-cheupe (Eurasian au Common Coot)
 Fulica cristata, Kukuziwa Pembe-nyekundu (Red-knobbed Coot)
 Fulica newtoni, Kukuziwa wa Morisi (Mascarene Coot) imekwisha sasa (kadiri ya 1700)
 Gallinula angulata, Kukuziwa Mdogo (Lesser Moorhen)
 Gallinula chloropus, Kukuziwa wa Kawaida (Common Moorhen)
 Gallinula comeri, Kukuziwa wa Kisiwa cha Gough (Gough Moorhen)
 Gallinula nesiotis, Kukuziwa wa Tristan da Cunha (Tristan Moorhen) imekwisha sasa

Spishi za mabara mengine
 Fulica alai (Hawaiian Coot)
 Fulica americana (American Coot)
 Fulica ardesiaca (Andean Coot)
 Fulica armillata (Red-gartered Coot)
 Fulica caribaea (Caribbean Coot)
 Fulica cornuta (Horned Coot)
 Fulica gigantea (Giant Coot)
 Fulica leucoptera (White-winged Coot)
 Fulica rufifrons (Red-fronted Coot)
 Gallicrex cinerea (Watercock)
 Gallinula galeata (Common Gallinule)
 Gallinula melanops (Spot-flanked Gallinule)
 Gallinula pacifica (Samoan Wood Rail) (pengine inaainishwa katika jenasi Pareudiastes) labda imekwisha sasa
 Gallinula silvestris (Makira Moorhen) (pengine inaainishwa katika jenasi Pareudiastes au Edithornis) labda imekwisha sasa
 Gallinula tenebrosa (Dusky Moorhen)
 Tribonyx mortierii (Tasmanian Nativehen)
 Tribonyx ventralis (Black-tailed Nativehen)

Spishi za kabla ya historia
 Fulica chathamensis (Chatham Island Coot) (mwisho wa Quaternary)
 Fulica infelix (Juntura, MMA, mwanzo wa Pliocene)
 Fulica prisca (New Zealand Coot) (mwisho wa Quaternary)
 Fulica shufeldti (Amerika ya Kaskazini, Pleistocene) – labda spishi ndogo ya Fulica americana
 Gallinula balcanica (Varshets, Bulgaria, kati ya Villafranchian)
 Gallinula hodgenorum (Hodgen's Waterhen) (New Zealand, mwisho wa Quaternary)
 Gallinula kansarum (Kansas, MMA, mwisho wa Pliocene)
 ?Gallinula sp. Viti Levu Gallinule (Fiji , mwisho wa Quaternary; labda Pareudiastes au jenasi mpya)

Picha

Korongo na jamaa
Jericho Rosales

Jericho Vivar Rosales (amezaliwa tar. 22 Septemba 1979 mjini Quezon, Ufilipino) ni mwigizaji wa kifilipino. Alianza kazi ya uigizaji baada ya kushinda katika mashindano ya Mr. Pogi (mashindano ya Urembo yanayohusisha wanaume) mwaka 1996. Echo, kama anavyojulikana na wengi, ameumbwa na vipaji vingi.Yeye ni muigizaji, muimbaji, mtunzi wa nyimbo, mchezaji(mnenguaji) na muongozaji(aliongoza video za nyimbo mbili na alishirikiana kuongoza na Gary Valenciano katika matamasha yake ya Music Music hapo 18 Oktoba mpaka 19, 2007).

Echo alijiunga Star Circle mnamo 1997. Katika maonesho madogo, Alishiriki katika tamthilia kama Maalaala Mo Kaya, Pangako sa Yo, Sana'y Wala Nang Wakas na Ang Panday. Tamthilia ya Pangako sa Yo ilimfanya kuwa maarufu mno sio tu Phillipines bali hata katika mataifa ya Kusini-Mashariki Mwa Asia kama vile Malaysia.

Rosales alishiriki kama nyota katika filamu mahiri za Tanging Yaman, Baging Buwan, Noon at Ngayon, Santa Santita na Nsaan Ka Man. Yeye pia alishirikishwa katika timu ya wapenzi pamoja na Kristine Hermosa katika filamu za Trip, Forevermore, na Ngayong Nandito Ka. Filamu yake ya hivi karibuni ililenga maisha halisi ya Mwanandondi maarufu wa Ufilipino, Manny Pacquiao.

Mnaomo mwezi Machi mwaka 2006, EMI Malaysia walisaini na Rosales na Bendi yake ya Jeans (yeye ni mwimbaji kiongozi na mtunzi wa karibu nyimbo zote za hiyo bendi) album yao ya kwanza iliitwa Loose Fit.

Filamu Alizocheza

Tamthilia Alizocheza

Tuzo

Kuchaguliwa

Kuchaguliwa Kwenye Filamu

Kuchaguliwa Kwenye Televisheni

Albamu

Viungo vya Nje
 Tovuti rasmi ya Jericho Rosales 
  katika Internet Movie Database
 Jericho Rosales  katika MySpace
   at eradioportal.com

Watu wa Ufilipino
Waigizaji Filamu wa Ufilipino
Telenovelas
Tamthilia
Waliozaliwa 1979
Shaunge

Shaunge ni ndege wa jenasi Porphyrio katika familia ya Rallidae. Huitwa kukutanda pia. Wanafanana sana na kukuziwa lakini rangi yao ni buluu au zambarau. Wana kigao chekundu isipokuwa Porphyrio flavirostris, ambaye ana kigao njano, na P. martinicus, ambaye ana kigao buluu. Mwenendo wao ni kama kukuziwa.

Spishi za Afrika
 Porphyrio alleni, Shaunge kijani au Kukutanda Mdogo ( Allen’s Gallinule)
 Porphyrio coerulescens, Shaunge wa Réunion (Réunion Swamphen au “Oiseau bleu”) imekwisha sasa (kadiri ya 1730) - imeainishwa kutokana na ripoti za wasafiri
 Porphyrio madagascariensis, Shaunge wa Afrika au Kukutanda wa Afrika (African swamphen)
 Porphyrio porphyrio, Shaunge Magharibi, Kukutanda Zambarau au Kibite (Western swamphen)

Spishi za mabara mengine
 Porphyrio albus (White au Lord Howe Swamphen) imekwisha sasa (mwanzo wa karne 19)
 Porphyrio flavirostris (Azure Gallinule)
 Porphyrio hochstetteri (Takahē au South Island Takahē)
 Porphyrio indicus (Black-backed Swamphen)
 Porphyrio mantelli (Mohoau au North Island Takahē) imekwisha sasa (miaka 1890)
 Porphyrio martinicus (American Purple Gallinule)
 Porphyrio melanotus (Australasian Swamphen)
 Porphyrio paepae (Marquesas Swamphen) imekwisha sasa kadiri ya 1900)
 Porphyrio poliocephalus (Grey-headed Swamphen)
 Porphyrio pulverulentus (Philippine Swamphen)

Spishi za kabla ya historia
 Porphyrio kukwiedei (New Caledonian Swamphen) (Kaledonia Mpya, mwisho wa Quaternary)
 Porphyrio mcnabi (Huahine Swamphen) (Polynesia ya Kifaransa, mwisho wa Quaternary)
 Porphyrio sp. (Buka Swamphen) (Visiwa vya Solomon, mwisho wa Quaternary)
 Porphyrio sp. (Giant Swamphen) (Kisiwa cha New Ireland, Papua Guinea Mpya, mwisho wa Quaternary)
 Porphyrio sp. (New Ireland Swamphen) (Papua Guinea Mpya, mwisho wa Quaternary)
 Porphyrio sp. (Norfolk Island Swamphen) (Kisiwa cha Norfolk, mwisho wa Quaternary)
 Porphyrio sp. (Rota Swamphen) (Kisiwa cha Rota, Marianas, mwisho wa Quaternary)
 ?Porphyrio sp. (Mangaia Swamphen/Woodhen) (Kisiwa cha Mangaia, Visiwa vya Cook, mwisho wa Quaternary) - labda Porphyrio, Gallinula au Pareudiastes

Picha

Korongo na jamaa
Kristine Hermosa

Kristine Hermosa Orille (Amezaliwa tar.  9 Septemba 1983 mjini Quezon City, Ufilipino) ni mwigizaji maarufu kutoka nchi  Ufilipino. Hermosa alizaliwa na matabaka mawili, mama yake ni mwispania , baba yake ni mfilino.

Hermosa pia ana dada yake aitwae Kathleen,  ambaye aliyekuwa na shauku ya kuwa nyota wa  ‘’ABS-CBN’’. Ingawaje, dada yake Hermosa alifeli kumvutia mwamuzi katika uchgauzi wa kwanza wa wasanii, badala yake akachaguliwa mdogo wake mrembo mwenye sura ya kuvutia iliopelekea mwamuzi kumchagua, ni Kristine Hermosa, aliyechaguliwa kuwa msanii wa  ‘’ABS-CBN’’.

Ilifikiriwa kuwa ni msanii mwingine tena mdogo mwenye urembo safi, aliyepatia umaarufu wake katika tamthlia ya "Pangako Sa 'Yo" (Kwa kiing The Promise) ambayo ndio iliomjengea umaarufu mkubwa sana kwa kuigiza kama mpenzi wake Angelo Buenavista (Jericho Rosales) ambaye baadae alikua kuwa mpenzi wake wa  kweli wa katika maishani.

Miaka ya mwanzo kabla Kristine kuwa maarufu,  aligiiza kama Baron Geisler katika tamhilia ya Nagbibinata. Baadae, alishriki katika mchezo mmoja wa kuigiza uliojulikana kwa jina la "Sa Sandaling Kailangan Mo Ako", mchezo huo ulikuwa ukionyesha kila siku za wiki, huku akiwa sambamba kabisa na mwigizaji mwenzake bwana Marvin Agustin.

Filamu alizoingiza

Vipindi vya Televisheni

Filamu

Mengineyo

Marejeo
 http://www.abs-cbnnews.com/storypage.aspx?StoryId=89904 
 http://www.imdb.com/name/nm1216694/bio

Viungo vya Nje 
 Tovuti rasmi ya Kristine Hermosa 
 
     Kristine Hermosa - Photo gallery
 kpopwiki: Kristine Hermosa

Waigizaji Filamu wa Ufilipino
Waliozaliwa 1983
Tamthilia
Telenovelas
Watu walio hai
George Minot

George Richards Minot (2 Desemba 1885 – 25 Februari 1950) alikuwa mwanafizioljia kutoka nchi ya Marekani. Hasa alichunguza na kutibu upungufu wa damu. Mwaka wa 1934, pamoja na George Whipple na William Murphy alikuwa mshindi wa Tuzo ya Nobel ya Tiba.

Waliozaliwa 1885
Waliofariki 1950
Wanasayansi wa Marekani
Tuzo ya Nobel ya Tiba
George Whipple

George Hoyt Whipple (28 Agosti 1878 – 1 Februari 1976) alikuwa daktari kutoka nchi ya Marekani. Hasa alichunguza sehemu za ugiligili katika mwili kama damu. Mwaka wa 1934, pamoja na George Minot na William Murphy alikuwa mshindi wa Tuzo ya Nobel ya Tiba.

Waliozaliwa 1878
Waliofariki 1976
Wanasayansi wa Marekani
Tuzo ya Nobel ya Tiba
William P. Murphy

William Parry Murphy (6 Februari 1892 – 9 Oktoba 1987) alikuwa daktari kutoka nchi ya Marekani. Hasa anajulikana kwa kuchunguza na kutibu upungufu wa damu. Mwaka wa 1934, pamoja na George Minot na George Whipple alikuwa mshindi wa Tuzo ya Nobel ya Tiba.

Waliozaliwa 1892
Waliofariki 1987
Wanasayansi wa Marekani
Tuzo ya Nobel ya Tiba
Otto Loewi

Otto Loewi (3 Juni 1873 – 25 Desemba 1961) alikuwa daktari kutoka nchi ya Ujerumani. Baadaye alihamia Marekani. Hasa alichunguza mawasiliano katika neva. Mwaka wa 1936, pamoja na Henry Dale alikuwa mshindi wa Tuzo ya Nobel ya Tiba.

Waliozaliwa 1873
Waliofariki 1961
Wanasayansi wa Marekani
Wanasayansi wa Ujerumani
Tuzo ya Nobel ya Tiba
Albert Szent-Györgyi

Albert Szent-Györgyi (16 Septemba 1893 – 22 Oktoba 1986) alikuwa mwanakemia kutoka nchi ya Hungaria. Pamoja na nchi yake ya kuzaliwa alifanya kazi katika nchi mbalimbali kama Uholanzi, Ujerumani, Uingereza na Marekani. Alichunguza mambo mengi ya biokemia, na anajulikana hasa kwa utafiti wake wa vitamini C. Mwaka wa 1937 alikuwa mshindi wa Tuzo ya Nobel ya Tiba.

Waliozaliwa 1893
Waliofariki 1986
Wanasayansi wa Hungaria
Tuzo ya Nobel ya Tiba
Corneille Heymans

Corneille Heymans (28 Machi 1892 – 18 Julai 1968) alikuwa mwanafiziolojia kutoka nchi ya Ubelgiji. Hasa alichunguza mfumo wa damu mwilini. Mwaka wa 1938 alikuwa mshindi wa Tuzo ya Nobel ya Tiba.

Waliozaliwa 1892
Waliofariki 1968
Wanasayansi wa Ubelgiji
Tuzo ya Nobel ya Tiba
Henrik Dam

Carl Peter Henrik Dam (21 Februari 1895 – 17 Aprili 1976) alikuwa mwanakemia kutoka nchi ya Denmark. Hasa anajulikana kwa kugundua vitamini K. Mwaka wa 1943, pamoja na Edward Doisy alikuwa mshindi wa Tuzo ya Nobel ya Tiba.

Waliozaliwa 1895
Waliofariki 1976
Wanasayansi wa Denmark
Tuzo ya Nobel ya Tiba
Edward Adelbert Doisy

Edward Adelbert Doisy (13 Novemba 1893 – 23 Oktoba 1986) alikuwa mwanakemia kutoka nchi ya Marekani. Hasa alichunguza usanisi wa homoni mbalimbali na vitamini K. Mwaka wa 1943, pamoja na Henrik Dam alikuwa mshindi wa Tuzo ya Nobel ya Tiba.

Waliozaliwa 1893
Waliofariki 1986
Wanasayansi wa Marekani
Tuzo ya Nobel ya Tiba
Hermann Joseph Muller

Hermann Joseph Muller (21 Desemba 1890 – 5 Aprili 1967) alikuwa mwanajenetiki kutoka nchi ya Marekani. Hasa alichunguza mabadiliko ya jeni na chanzo chake. Mwaka wa 1946 alikuwa mshindi wa Tuzo ya Nobel ya Tiba.

Waliozaliwa 1890
Waliofariki 1967
Wanasayansi wa Marekani
Tuzo ya Nobel ya Tiba
Alexander Fleming

Alexander Fleming (6 Agosti 1881 – 11 Machi 1955) alikuwa daktari kutoka nchi ya Uskoti. Hasa anajulikana kwa kugundua penisilini. Alipewa cheo cha "Sir" mwaka wa 1944. Mwaka wa 1945, pamoja na Ernst Boris Chain na Howard Walter Florey alikuwa mshindi wa Tuzo ya Nobel ya Tiba.

Waliozaliwa 1881
Waliofariki 1955
Wanasayansi wa Uskoti
Watu waliopewa cheo cha "Sir"
Tuzo ya Nobel ya Tiba
Ernst Boris Chain

Ernst Boris Chain (19 Juni 1906 – 12 Agosti 1979) alikuwa daktari kutoka nchi ya Ujerumani. Kwa vile alikuwa Myahudi alihamia nchi wa Uingereza wakati wa Adolf Hitler kupokea utawala wa Ujerumani. Chain hasa alichunguza viua vijasumu. Mwaka wa 1945, pamoja na Alexander Fleming na Howard Walter Florey alikuwa mshindi wa Tuzo ya Nobel ya Tiba. Mwaka wa 1969 alipewa cheo cha "Sir".

Waliozaliwa 1906
Waliofariki 1979
Wanasayansi wa Uingereza
Watu waliopewa cheo cha "Sir"
Tuzo ya Nobel ya Tiba
Howard Walter Florey

Howard Walter Florey (24 Septemba 1898 – 21 Februari 1968) alikuwa daktari kutoka nchi ya Australia. Hasa anajulikana kwa utafiti wake wa penisilini. Alipewa cheo cha "Sir" mwaka wa 1944. Mwaka wa 1945, pamoja na Alexander Fleming na Ernst Boris Chain alikuwa mshindi wa Tuzo ya Nobel ya Tiba.

Waliozaliwa 1898
Waliofariki 1968
Wanasayansi wa Australia
Watu waliopewa cheo cha "Sir"
Tuzo ya Nobel ya Tiba
Zirikoni

Zirikoni ni elementi na metali ya mpito yenye namba atomia 40 katika mfumo radidia. Hutokea ndani ya mitapo na rangi yake ni nyeupe-kijivu ikisafishwa.

Tabia 
Hutokea katika mitapo ya miamba kama graniti na zaidi kama mashapo. Kwa kawaida hutokea pamoja na elementi ya Hafni. Ni metali ngumu inayofanana na Titani haibabuiki kirahjisi.

Huchimbwa hasa Australia na Afrika Kusini.

Matumizi 
Matumizi yake ni hasa katika teknolojia ya tanuri nyuklia hasa kama koti za nondo za urani ndani ya tanuri nyuklia. Tabia ya kutobabua kirahisi imesababisha pia matumizi yake katika aloi za feleji za pekee kwa mfano kwa ajili ya vifaa vya upasuaji.

Elementi
Metali
Garissa

Garissa ni mji nchini Kenya ulio makao makuu ya kaunti ya Garissa. Unaunda kata ya eneo bunge la Garissa Mjini.

Wakazi walikuwa 119,696 wakati wa sensa ya mwaka 2009.

Mto Tana hupitia eneo la manispaa.

Wakazi walio wengi ni raia wa Kenya walio Wasomali kwa lugha na utamaduni pamoja na raia wa Somalia waliohamia hapa kutokana na hali ya vita nchini mwao. Kundi kubwa la wenyeji ni wa ukoo wa Waogaden.

Tazama pia
 Orodha ya miji ya Kenya

Tanbihi

Viungo vya nje
  Garissa.org 
 GovtKenya-Population-PDF 
 Registration centres by electoral area and constituency 

Miji ya Kenya
Kaunti ya Garissa
Kata za Kenya
Niobi

Niobi ni elementi haba na metali ya mpito yenye namba atomia 41 katika mfumo radidia. Hutokea ndani ya mitapo na rangi yake ni ya kijivu ikisafishwa.

Tabia 
Niobi ni metali laini yenye rangi ya kijivu. Tabia zake zafanana sana na Tantali. Niobi tupu inayokaa hewani inapata ganda la oksidi lenye rangi ya kijivu-buluu.

Kutokea 
Haitokei kama elementi tupu lakini ndani ya mitapo mbalimbali kwa kawaida pamoja na Tantali. 

Huchimbwa pale ambako mashapo yamekusanya kiasi kikubwa cha niobi ndani yake kwa mfano Brazil na Kanada. Kuna pia akiba zisizotumiwa bado huko Nigeria, Kongo (Kinshasa) na Urusi. Mwaka 2006 jumla la tani 60,000 ilitengenezwa.

Matumizi 
Niobi hutuumiwa hasa katika aloi za feleji na metali kadhaa. Aloi hizi huwa ni imara sana. 

Elementi
Metali
Kericho

Kericho ni mji wa Kenya ya kusini magharibi na makao makuu ya kaunti ya Kericho katika Bonde la Ufa la Afrika Mashariki wenye wakazi 42,029 ambao pamoja na vitongoji wa nje hufikia 104,282 kwa eneo kubwa la mji.

Jiografia
Kimo cha Kericho kutoka usawa wa bahari ni mita 2,070. Ni kitovu cha eneo la mashamba ya chai. Makampuni makubwa ya chai yana ofisi mjini. Chai inayokuzwa Kericho ni mashuhuru kwa ladha yake nzuri na rangi ya kuvutia. Pia wilaya hii ina wanariadha wa kukimbia mbio za mbali wa hali ya juu sana ambao mara kwa mara wanashinda medali za dhahabu katika mashindano mbalimbali.

Chanzo cha maji cha msitu mau ambacho ni kikubwa kuliko zote nchini Kenya kinapatikana mjini Kericho. Mji huu ni makao makuu ya sekta kubwa ya kilimo cha chai nchini Kenya. Makampuni makubwa ya chai kwa mfano Unilever Kenya' James Finlay na Williamson tea zinapatikana hapa. Chai inayokuzwa hapa huwa inasafirishwa na kuuzwa nchi za Uropa hasa Uingereza. Idadi ya watu wote kwenye kaunti hii ni 752,396 (sensa 2009).

Historia na Utamaduni

Eneo la mji hukaliwa kiasili ya Wakipsigis ambao ni sehemu ya Wakalenjin. Jamii ya wakipsigis wanasifika kuwa watu walioshika mila zao na pia watu wakarimu. Wanariadha wengi mashuhuri kwa mfano Kipchoge Keino wametoka katika jamii hii.

Chakula mashuhuri cha jamii hii ni kimyet(Ugali) ambayo inaliwa pamoja na mboga za majani, mursik(maziwa ya mgando) na nyama. Chai pia inanywewa sana katika jamii hii, hasa asubuhi na baada ya kula.

Jina la mjii huu linasemekana kwamba linatokana na mganga wa zamani wa Kikipsigis aliyeitwa Kipkerich.

Usafiri
Usafiri unaotumiwa sana ni wa magari. Barabara za wilaya hii zipo katika hali nzuri ukilinganisha na wilaya zingine nyingi za nchini Kenya. Barabara kuu tatu zinaelekea mjini Kericho, barabara ya Kisumu-Kericho, barabara ya Kisii-Kericho na barabara ya Nakuru-Kericho. Mabasi na matatu yanatumiwa kwenda miji mingine.

Tazama pia
 Orodha ya miji ya Kenya

Tanbihi

Viungo vya nje
 Population of local authorities - Kericho 

Kaunti ya Kericho
Miji ya Kenya
Shirika Lisilo la Kiserikali

Shirika Lisilo la Kiserikali (mara nyingi kwa kifupi cha Kiingereza kama "NGO" kwa "non-governmental organization") ni maungano ya watu wanaoshirikiana pamoja kwa kulenga shughuli za jamii kwa jumla. Haipokei maagizo kutoka kwa serikali wala hailengi faida ya kifedha kwa watu wanaoendesha shirika.

Mashirika yasiyo ya Kiserikali yako kwenye ngazi ya miji, maeneo, kitaifa na kimataifa.

Kati ya shirika zisizo za serikali zinazojulikana zaidi kimataifa ni Msalaba Mwekundu, makanisa na vyama vyao kama vile Caritas au Diakonia, shirikia nyingine za kidini zinazotoa huduma za umma, Amnesty International, Madaktari wasio na Mipaka-MSF, Oxfam na wengi wengine. Jumla la shirika zisizo za serikali zinazofanya kazi kwenye kiwango cha kimataifa hukadiriwa na Umoja wa Mataifa kufikia takriban 40,000. Umoja wa Mataifa hujaribu kuzikusanya kwenye mikutano za kijamii za dunia.

Shirika hizi zapata pesa zao kwa njia ya zawadi na michango kutoka kwa watu ama wanachama au umma kwa jumla. Mara nyingi zinatumia pia pesa kutoka serikali mbalimbali kwa sababu zina nafasi ya kufikia mahali ambako serikali haziwezi kutuma watumihsa kwa sababu za kisiasa.

Kwa mfano shirika zisizo za serikali zilifanya kazi ya kutunza wakimbizi katika Sudan ya kusini wakati wa vita ya wenyewe kwa wenyewe zikitumia pesa za Umoja wa Ulaya au serikali mbalimbali zilizotengwa kwa usaidizi wa watu matatizoni. Lakini kutokana na sababu za kisiasa serikali hizi hazikuweza kupeleka usaidizi kwa watu wenyewe pale walipokaa katika shida ila shirika zisizo za serikali zilikuwa na uhuru wa kujadiliana na pande zote na kuingia kila mahali ikiwezekana.

Tazama pia 
 Transparency International

Siasa
Mashirika
Kokain

Kokain (kutoka Kiingereza Cocaine, pia inajulikana kama coke), ni kisisimua-mwili au dawa ya kulevya inayotengenezwa kutokana na majani ya kituka cha koka kinachostawi katika milima ya Amerika Kusini. Umbo lake ni unga wa fuwele nyeupe. 

Ilianza kutumiwa kama dawa ya kutuliza maumivu, halafu ikatambuliwa kama dawa ya kulevya na hivyo kusambaa kimataifa.

Kwa kawaida hunuswa, huvutwa kama moshi, au kama suluhisho hudungwa katika mshipa ya damu.

Matumizi ya kiganga 
Tiba hutumia kokain kama dawa ya kutuliza maumivu hasa wakati wa upasuaji mdomoni na puani.

Dawa ya kulevya 
Kiasili wenyeji wa Amerika Kusini walitafuna majani ya koka jinsi watu wa Afrika ya Mashariki na Arabia hutafuna majani ya miraa, kwa jina lingine mirungi. 

Kiasi cha dawa kinachopatikana katika majani hakileti ulevi bali hutuliza njaa na kuondoa uchovu.

Tangu mwaka 1860 wanakemia wameweza kuondoa dawa tupu kutoka majani kama unga. Kutokana na matumizi ya tiba watu walianza kuonja dawa na kutambua uwezo wake wa kusababisha ndoto na hali ya kujisikia raha. Ilionekana baadaye ya kwamba kokain ina tabia kama madawa mengine ya kulevya ya kuwa watu huzoea haraka kiasi cha kutawaliwa na dawa: hawawezi kuiacha (uraibu).

Upande wa akili madhara yake yanaweza kujumuisha kukosa mawasiliano katika ubongo au fadhaa. Upande wa mwili dalili zake ni pamoja na kiwango kikubwa cha kasi ya moyo na jasho. Matumizi makubwa ya dozi yanaweza kusababisha shinikizo la damu la juu sana au joto la mwili.

Biashara 
Siku hizi sehemu kubwa ya kokain hutegenezwa kwa matumizi ya dawa ya kulevya. Nje ya masharti ya tiba matumizi yake ni marufuku, lakini watu hupenda ndoto wanazopata kutokana na matumizi yake. 

Mara wakitawaliwa na dawa huona haja ya kurudiarudia matumizi yake. Kwa sababu hiyo biashara ya kokain inazalisha pesa nyingi hata kama ni marufuku.

Majani ya koka huvunwa hasa katika nchi za Kolombia, Peru na Bolivia. Maabara kubwa za siri za kuondoa dawa ya kokain tupu ziko hasa Kolombia. 

Mabwana wa biashara hii ni matajiri wakitumia wanamgambo wanaolinda eneo la maabara dhidi ya polisi. Kiasi cha pesa inayopatikana kimetosha mara kwa mara kuhonga wanasiasa na maafisa wa juu serikalini na hivyo kupata nafasi ya kuendesha maabara pamoja na biashara inayotumia ndege ndogo zinazopeleka kokain nje, ama moja kwa moja hadi Marekani au hadi visiwa vya Karibi ambako hufikishwa kwenye meli kwa biashara ya kimataifa.

Viungo vya nje 

 Kuhusu Cocaine
 Cocaine – Historia na madhara ya Kokain
 Maswali kuhusu Kokain
 Takwimu kuhusu biashara ya Kokain duniani

Madawa
Madawa ya Kulevya
Madaktari wasio na Mipaka-MSF

Madaktari wasio na Mipaka (linajulikana mara nyingi kwa jina lake la Kifaransa Médecins Sans Frontières au kifupi chake MSF) ni shirika lisilo la serikali la kimataifa.

Ni maungano ya madaktari na wauguzi pamoja na wasaidizi wengine wanaojitolea kuwasaidia wagonjwa katika maeneo pasipo na huduma za kiafya hasa katika nchi penye vita za wenyewe kwa wenyewe au maafa asilia.

Shirika la MSF lilianzishwa 1971 na kundi la madaktari Wafaransa (kati yao Bernard Kouchner) baada ya vita ya Biafra huko Nigeria. 

MSF hutawaliwa siku hizi na kamati ya wakurugenzi wanaokutana kwenye makao makuu mjini Geneva (Uswisi). Kila mwaka takriban madaktari na wauguzi 3,000 waingia katika miradi mbalimbali kwenye nchi 70 na wengi wao hukitolea wakati wa likizo bila malipo yoyote. Kuna waajiriwa takriban 1,000. Makisio ya mwaka hufikia jumla la dola za Marekani milioni 400 na asilimia 80 zachangiwa kwa njia ya zawadi za watu wa binafsi. Inayobaki ni pesa za serikali mbalimbali au shirika za kimataifa kama UM au Umoja wa Ulaya.

Mifano ya miradi ya MSF ni mahali kama Kosovo wakati wa vita, Sudan ya Kusini, Darfur, Chechniya au maeneo yaliyoathiriwa na tsunami ya Bahari Hindi mwaka 2004.

MSF ilipokea tuzo ya Nobel ya Amani mwaka 1999.

Viungo vya Nje 
 Médecins Sans Frontières International
 Official Nobel Peace Prize page for MSF 
 Essentialdrugs.org
 Observatoire de l'action humanitaire 
 Drugs for Neglected Diseases Initiative

Matawi ya MSF 
 Médecins Sans Frontières Australia
 Médecins Sans Frontières Canada / Doctors Without Borders
 Médecins Sans Frontières UK 
 Médecins Sans Frontières USA / Doctors Without Borders
 Aid Watch 
 Intelligent Giving profile of MSF UK 

Mashirika ya kimataifa
Tuzo ya Nobel ya Amani
Lloyd Banks

Christopher Charles Lloyd (Amezaliwa tar. 30 Aprili 1982), anafahamika zaidi kwa jina lake la kisanii kama Lloyd Banks, ni rapa wa kimarekani na mmoja wa kundi la G-Unit.

Wasifu

Maisha ya awali 
Lloyd Banks alizaliwa na mzee Christopher Lloyd mjini Baltimore, Maryland na akakulia mjini South Jamaica, Queens. Mama yake ni Mpuerto Rico na baba yake ni Mmarekani mweusi.

Wakati wazazi wa Banks wangali vijana hawakuwahi kuoana hadi alivyokuja kuzaliwa Banks. Baba yake aliambulia zaidi utoto wa Banks akiwa jela, na kumuacha Banks akilelewa na mama yake huku akiwa anapata msaada kutoka kwa ndugu wa baba wa Banks.  Mamam yake Lloyd Banks alikuwa na kawaida ya kumuacha Lloyd akiwa anaangaliwa na kaka yake Lloyd pindi tu mama aendapo mizungukoni

Akiwa mdogo Banks alianza kuandika vitu vinanvyofanana na maishairi na kuanza kuvifanyia mazoezi. Kwa bahati nzuri Lloyd akapata moyo zaidi na kuanza kurap katika baadhi ya mitaa iliyopo mjini New York.

Kwakweli iliwagusa baadhi ya watu na kuanza kumshangaa Lloyd anavyo fanya mambo ya ajabu mtaanii hapo. Akawa anahifadhi baadhi ya mashari kisha anaenda kushiriki katika mashindano ya mtaani, huku akiwa anabuni nanma ya kuwavuta watu, pia na majigambo yasiyozulika na kuanza kujivumisha kuwa yeye ni mmbora zaidi.

Kuja kuwa maarufu 
Tony Yayo, ni mkubwa kiumri na anauzoefu katika muziki wa rap, alijiunga na 50 Cent katika safari ya kumtafutia soko Nas, Cash Money na Ruff Ryders. Banks yeye alibaki nyumbani akimsubiri 50 Cent na Yayo kurudi huko safarini.
Banks yeye alianza kuimba mtaani huku akizunguka katika nyumba za majirani huku akizidi kujitamba mtaani.

Baadae alichukuliwa na mtaarishaji mmoja wa muziki wa jirani kwao na kuanza kutengeneza tepu za nyimbo mchanganyiko za kienyeji. Lloyd Banks ameanza kujulikana na kupewa heshima baada ya kutoa sini ya tepu mchanganyiko.

Albamu alizotoa 
Makala kuu ya albamu za Lloyd Banks

 2004: The Hunger for More
 2006: Rotten Apple
 2008: Gang Green

Marejeo 
 http://www.sixshot.com/3684/ 
 http://www.sing365.com/music/lyric.nsf/Lloyd-Banks-Biography/BFE96E13A180848B48256EC5000CF234 
 http://www.g-unitsoldier.com/main.html
 http://www.askmen.com/men/entertainment_150/165c_lloyd_banks.html

Viungo vya Nje 

 
 
 

Wanamuziki wa Marekani
Waliozaliwa 1982
Watu walio hai